Държавен вестник, бр. 102, 2010 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  102
ДЕКЛАРИРАМ, че заявената цена на произво­
дител на лекарствения продукт 
..................................................................................
(наименование на лекарствения продукт, международно 
непатентно наименование; количество активно веще­
ство за дозова единица/даден обем/дадена маса като 
%; лекарствена форма)
не е по-висока от левовата равностойност на 
най-ниската цена на производител за същия ле­
карствен продукт в изрично изброените страни.
Дата: ......... ДЕКЛАРАТОР: ...............................
(име, подпис и печат)“
10. Приложение № 5 към чл. 16, ал. 2 се 
отменя.
§ 2. В чл. 30 от Тарифата за таксите, които се 
събират по Закона за лекарствените продукти в 
хуманната медицина, приета с Постановление 
№ 296 на Министерския съвет от 2007 г. (ДВ, 
бр. 106 от 2007 г.), ал. 4 се отменя.
§ 3. Отменя се Наредбата за условията и 
реда за издаване на лицензии за дейности с 
наркотични вещества за медицински и ветери­
нарномедицински цели от приложения № 2 и 
3 към чл. 3, ал. 2 от Закона за контрол върху 
наркотичните вещества и прекурсорите, при­
ета с Постановление № 199 на Министерския 
съвет от 2000 г. (обн., ДВ, бр. 81 от 2000 г.; 
изм., бр. 24 от 2003 г. и бр. 13 от 2005 г.).
Преходни и заключителни разпоредби
§ 4. (1) Започналите и недовършени про­
цедури по образуване на цена/пределна цена, 
както и тези по реда на чл. 18 от Наредбата 
за условията, правилата и реда за регулиране 
и регистриране на цените на лекарствените 
продукти се довършват по досегашния ред.
(2) В 7-дневен срок от влизането в сила на 
постановлението притежателите на разреше­
нията за употреба или упълномощени техни 
представители, които са започнали процедури 
по образуване на цена/пределна цена или про­
цедура по чл. 18 от наредбата по ал. 1 могат 
да заявят желание тези процедури да бъдат 
довършени по реда на това постановление.
(3) В случаите по ал. 2 притежателят на 
разрешение за употреба или упълномощен 
негов представител в 7-дневен срок от заявя­
ването представя съответните документи по 
чл. 12, 13 или 18 от наредбата по ал. 1.
(4) Когато притежателят на разрешение за 
употреба или упълномощен негов представи­
тел не представи съответните документи в 
срока по ал. 2, процедурата се довършва по 
досегашния ред.
§ 5. Притежателите на разрешения за упот­
реба или упълномощени техни представители 
подават декларация по чл. 18 от Наредбата 
за условията, правилата и реда за регулиране 
и регистриране на цените на лекарствените 
продукти за лекарствени продукти с утвърдена 
цена в съответствие с постановлението, но не 
по-рано от 1 април 2011 г.
§ 6. (1) В срок до 3 месеца от влизането 
в сила на постановлението информационно-
аналитичното звено извършва служебна про­
верка на настъпили промени в утвърдените 
цени на лекарствените продукти, включени 
в Позитивния лекарствен списък по чл. 262, 
ал. 4, т. 1 и 3 от Закона за лекарствените 
продукти в хуманната медицина.
(2) Когато въз основа на проверката по 
ал. 1 бъде установено, че е настъпила промяна 
в съответната утвърдена цена на лекарствен 
продукт, Комисията по цените на лекарстве­
ните продукти прилага процедура по чл. 18, 
ал. 2 – 5 от Наредбата за условията, правилата 
и реда за регулиране и регистриране на цените 
на лекарствените продукти.
§ 7. Постановлението влиза в сила от деня 
на обнародването му в „Държавен вестник“.
За министър-председател:  
Цветан Цветанов
Главен секретар на Министерския съвет: 
Росен Желязков
10845
ПОСТАНОВЛЕНИЕ № 313 
ОТ 22 ДЕКЕМВРИ 2010 Г.
за приемане на Наредба за реда и начина на 
функциониране на Националния регистър 
за отчитане на издаването, притежаването, 
предаването, прехвърлянето и отмяната на 
квоти за емисии на парникови газове
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за реда 
и начина на функциониране на Националния 
регистър за отчитане на издаването, притежа­
ването, предаването, прехвърлянето и отмя­
ната на квоти за емисии на парникови газове.
Заключителни разпоредби
§ 1. Отменя се Наредбата за реда и начина 
на функциониране на Националния регистър за 
отчитане на издаването, притежаването, преда­
ването, прехвърлянето и отмяната на квоти за 
емисии на парникови газове, приета с Постанов­
ление № 7 на Министерския съвет от 2007 г.  
(ДВ, бр. 10 от 2007 г.).
§ 2. Постановлението влиза в сила от деня 
на обнародването му в „Държавен вестник“.
За министър-председател: 
Цветан Цветанов
Главен секретар на Министерския съвет: 
Росен Желязков